ToekomsVenster: Die Gees se ander lewenswyse - Maroela Media
Foto: Debby Hudson/Unsplash.com
Maar die wysheid wat van Bo kom, is allereers sonder bybedoelings, en verder is dit vredeliewend, inskiklik, bedagsaam, vol medelye en goeie vrugte, onpartydig, opreg. Hierdie wysheid bring jou in die regte verhouding met God, en jy moet dit gebruik om vrede te maak. – Jak. 3:17-18
Verder, broers, alles wat waar is, alles wat edel is, alles wat reg is, alles wat rein is, alles wat mooi is, alles wat prysenswaardig is – watter deug of lofwaardige saak daar ook mag wees – daarop moet julle jul gedagtes rig. – Fil. 4:8
Rig julle gedagtes op die dinge wat daarbo is, nie op die dinge wat op die aarde is nie … – Kol 3:2
Die vrug van die Gees, daarteenoor, is liefde, vreugde, vrede, geduld, vriendelikheid, goedhartigheid, getrouheid, nederigheid en selfbeheersing. Teen sulke dinge het die wet niks nie. Dié wat aan Christus Jesus behoort, het hulle sondige natuur met al sy hartstogte en begeertes gekruisig. Ons lewe deur die Gees; laat die Gees nou ook ons gedrag bepaal. – Gal. 5:22-25
Die Gees wil ŉ ander lewenswyse by ons kweek en bevestig. Op horisontale en vertikale vlak maak dit heel, werk dit soos sout in ŉ smaaklose wêreld en bring nuwe lewe. Smagtend staan ons met uitgebreide hande voor die lewende. “Here, maak ons bedagsaam, eerlik, vredeliewend en opreg. Ons bid dit in U Naam”.
Jesus Christus het al die dinge vir ons met sy lewe kom demonstreer. Dankie my Here
Shalom · 1 jaar gelede
“Moenie dink dat Ek gekom het om vrede op die aarde te bring nie. Ek het nie gekom om vrede te bring nie maar die swaard.
Ek het gekom om tweedrag te bring “ ‘tussen ‘n man en sy vader en tussen ‘n dogter en haar moeder, tussen ‘n skoondogter en haar skoonmoeder; ja, ‘n man se huismense sal sy vyande wees.’
“Hy wat sy vader of moeder liewer het as vir My, is nie werd om aan My te behoort nie; hy wat sy seun of dogter liewer het as vir My, is nie werd om aan My te behoort nie.